**Приложение № 1**

**ТЕХНИЧЕСКА СПЕЦИФИКАЦИЯ**

**1. Описание на обекта на конкурса:** „Ремонт на декоративен корниз на фасади от страна на ул. „6-ти септември”, ул. „Иван Вазов“ и ул.“Георги Сава Раковски“, на съществуваща административна сграда с идентификатор 68134.100.262.3, в п-л За стопанско управление и БДЖ,(УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3”.

Сградата е със статут на недвижима културна ценност с категория „национално значение”.

**2.** **Цели на спецификацията.** **Общи положения.**

Настоящата техническа спецификация определя стандартите за изпълнение на работите предмет на договора, както и измерването на количествата работи извършени от изпълнителя по време на изпълнението на договора.

Техническото изпълнение на строителната дейност трябва да бъде извършено в съответствие с изискванията на действащата нормативна уредба.Особено внимание следва да се отдели на следните нормативи:

- Закон за културното наследство;

- Закон за устройство на територията (ЗУТ) и наредбите, базирани на него;

- ПИПСМР за съответните видове работи;

- Закони, правилници и наредби по отношение здравословните и безопасни условия на труд;

- БДС и еквивалентните им европейски стандарти за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване.

Настоящата спецификация допълва общите и конкретните условия на договора.Спецификацията има за цел да допълни и определи изискванията за материали, технология на изпълнение на работите, методите за оценяване на качеството на изпълнените работи в съответствие със стандартите, методи за измерване на извършените работи.

В случай, че в спецификацията и останалите документи по договора са изпуснати подробности, необходими за пълното разбиране на дейността или че съществуват различни и противоречащи си инструкции, Изпълнителя ще получи писмени инструкции от Възложителя и Авторския надзор преди да продължи дейността, изключвайки възможността за пропуски и несъответствия. Прието и съгласувано е дейността да бъде извършвана и доведена до край според целите на документацията по договора.

**3. Общи изисквания за качество и работа.**

Всички материали, осигурени за извършване на дейността, според условията на договора трябва да бъдат нови продукти.

Всяка доставка на материали от Изпълнителя трябва да бъде придружена със сертификат за произход и качество в съответствие с определените технически стандарти, спецификации или одобрени мостри и каталози или с „Декларация за съответствие на строителния продукт”. Доставените материали е необходимо да бъдат внимателно съхранявани до влагането им при изпълнение на обекта. Да не се допуска влагането на некачествени материали в обекта.

**4. Стандарти.**

Представянето на работата и на материалите трябва да бъде по стандарт, не по-нисък, от подходящото издание на БДС или друг равностоен европейски стандарт.

Като минимум за изпълнението на настоящата поръчка от Изпълнителя се изисква да е вписан с Централния професионален регистър на строителите към КСБ и да има издадено валидно Удостоверение и талон за регистрация, което да удостоверява, че изпълнителят е вписан в ЦПРС за изпълнение на строежи от първа група, първа категория - строежи по чл.137, ал.1, т.1, б. „м” от ЗУТ; чл.5, ал.6, т.1.1.6. от ПРВВЦПРС – недвижими културни ценности с категория „национално значение“.

Видове работи или части от тях се одобряват от Възложителя, само след като напълно са завършени от Изпълнителя, съгласно проектната документация, спецификациите и с материалите, удовлетворяващи изискванията за качество на приложимите стандарти.

Скритите видове работи могат да бъдат междинно одобрявани при завършването им в определени участъци, преди върху тях да започне изпълнението на последващи видове работи. В такива случаи се допуска Изпълнителят да изиска междинно одобрение.

Възложителят и Авторският надзор ще одобрят или издадат инструкции за поправка на допуснати дефекти или отклонения при изпълнението на работите. На тези инструкции незабавно трябва да бъде обърнато внимание и работите няма да бъдат сертифицирани за плащане докато всички дефекти не бъдат отстранени до удовлетворяване на Възложителя и Авторския надзор.

**5. Трудова и здравна безопасност на работното място.**

Всички наредби, инструкции и други законови документи засягащи трудовата и здравна безопасност на работниците, касаещи изпълнението на работите на настоящия обект, трябва да бъдат изпълнени и са задължение на Изпълнителя.

Изпълнителят трябва да изготви План за здравословни и безопасни условия на труд, който да предостави на Възложителя за внасяне за одобрение в общината, преди започването на каквито и да било действия на обекта.

Изпълнителят е длъжен да осигури работно облекло и лични предпазни средства съгласно чл. 10 от ЗЗБУТ, като ги съобрази със спецификата на работите изпълнявани от различните работници. Изпълнителят ще инструктира работниците и служителите според изискванията на чл. 16 от ЗЗБУТ. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници.

При изпълнение на строителните работи и направата на скеле, работниците трябва да работят с предпазни колани/ обезопасителни средства.

Всички работещи и посещаващи обекта трябва да носят каски.

**6. Опазване на околната среда.**

Изпълнителят трябва да спази всички изисквания на Компетентните власти имащи отношение към въпросите свързани с опазването на околната среда. Целият боклук и отпадъци е необходимо да бъдат депонирани безопасно, така че да не се замърсят почвите, подпочвените води или водните пластове.

Изпълнителят трябва да вземе специални мерки да не повреди естествената природна среда в и около обекта на работите.

Изпълнителят е отговорен за опазване на строителната площадка чиста и за възстановяване на околната среда. По време на изпълнение на работите Изпълнителят постоянно трябва да пази обекта почистен от строителни и битови отпадъци. Всички материали на обекта е необходимо да бъдат складирани подредено, а при завършване на работите Изпълнителят окончателно да почисти обекта и да отстрани всички временни работи и съоръжения, да почисти и възстанови заобикалящата околната среда от щети, произтичащи от неговата дейност.

**7. Подготвителни дейности и временно строителство.**

Преди започването на постоянната работа Изпълнителят трябва да извърши съответните подготвителни дейности на обекта.

**7.1. Граници на обекта.**

Изпълнителят в сътрудничество с Възложителя и представители на общината ще определят границите на строителната площадка.

**7.2. Временни съоръжения.**

Изпълнителят поема всички разноски по инсталирането, работата и демонтирането на временните съоръжения - изграждането на скеле за работа по трите фасади на сградата.

**7.3. Санитарни съоръжения.**

Възложителят ще осигури санитарни съоръжения вътре в сградата за нуждите на хората, извършващи дейността.

**7.4. Водоснабдяване.**

Осигурява се от Възложителя, от съществуващото захранване в сградата.

**7.5. Електроснабдяване.**

Цялото електрозахранване за нуждите на обекта ще бъде осигурено от Възложителя.

**7.6. Временни ограждения.**

При започване на обекта и по време на изпълнението на работите Изпълнителят трябва да постави подходящи знаци за обозначаване на участъка, в който се изпълняват работите.

**8. Измерване на извършените работи. Промени в количествата на работите.**

Представители на Възложителя и Авторския надзор, заедно с Изпълнителя, ще определят чрез измерване на обекта действителните количества на извършените работи и стойността на тези количества работи ще бъде изплатена на Изпълнителя в съответствие с условията на договора.

Възложителят ще признае и заплати на Изпълнителя възникнали непредвидени СМР в размер до 15 %. При изпълняване на непредвидени работи, за които има единични цени в ценовото предложение на изпълнителя, разплащането ще става по тези цени, а за които няма единични цени изпълнителят следва да представи анализни цени. Количествата по тях ще се доказват с двустранни протоколи и изпълнението им ще става след предварително одобрение от Възложителя и Авторския надзор.

**8.1. Документи по измерването на извършените видове работи. Документи за непредвидените видове работи.**

След измерването, количествата на извършените работи се доказват със следните документи :

- Актове за скрити работи;

- Подробна количествена сметка за изпълнените работи;

- Приемателен протокол за установяване на изпълнените натурални видове работи;

- Корекционни сметки с отбелязани евентуалните непредвидени количества строително-монтажни работи.

**8.2. Процедури за оценка и приемане на изпълнените работи с държавните стандарти.**

Условията и редът за съставяне на необходимите актове и протоколи за установяване на обстоятелствата при подготовката, започването и изпълнението на строителството са обвързани снеобходимия за изпълнението на всеки строеж технологичен порядък.

Изпълнителят изготвя своевременно текущата документация по време на строителството – актове, протоколи, изпитвания, сертификати и др., съгласно Наредба № 3/31.07.2003г. за съставяне на актове и протоколи по време на строителството и др. относима нормативна уредба и ги представя на Възложителя.

**9. Необходимо техническо оборудване, строителна техника и механизация, необходими за изпълнение на поръчката.**

За изпълнение на СМР по настоящата поръчка Изпълнителят следва да разполага с необходимото техническо оборудване, строителна техника и механизация, отговаряща на българските и съответните европейски стандарти за качество.

**10. Контрол на обекта.**

Контролът сеосъществява от представители на Възложителя, определени за инвеститорски контрол на обекта.

Инвеститорът *(когато е наложително съвместно с Авторския надзор)* ежедневно на място ще провежда контрол на качеството на извършените дейности. Когато има установени несъответствия по сроковете на изпълнение на строителството, по изпълнение на конструкцията, качеството на влаганите материалите и технологията на изпълнението Инвеститорът ще предприема съответните коригиращи действия с цел тяхното своевременно отстраняване. По този начин Възложителят ще може да получава постоянна точна, актуална и навременна информация за: видовете строителни работи по техническата документация на Изпълнителя, възникнали непредвидени видове строителни работи, отпаднали видове СМР, пълна информация за степента на изпълнение на обекта, изготвените екзекутивни чертежи и приемателно-предавателни протоколи.

   Изпълнението на строително-монтажните работи да бъде съобразено с:

- Изискванията на Закона за устройство на територията (ЗУТ), касаещи категорията строеж, на който отговаря обекта на поръчката;

- Изискванията на Закона за културното наследство;

- Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи;

- Наредба № 2/31.07.2003 г. за въвеждане в експлоатация на строежите в РБългария и минимални гаранционни срокове за изпълнени СМР, съоръжения и строителни обекти;

- Наредба № 3/31.07.2003 г. за съставяне на актове и протоколи по време на строителството;

- Инвестиционният работен проект на обекта във всичките му части;

**11. Разрешение за строеж.**

Съгласно писмо на СО – Направление „Архитектура и градоустройство” № Към САГ 18-АП00-129-[1] от 04.04.2018 г. за инвестиционния проект за консервационно – реставрационни работи на декоративен корниз на сградата не се изисква разрешение за строеж съгласно чл.151, ал.1, т.9 от ЗУТ.

**12. Въвеждане в експлоатация на обекта.**

Съгласно чл.83а, ал.1, т.1 от Закон за културното наследство не се въвеждат в експлоатация по реда на ЗУТ недвижими културни ценности, по които е изпълнена фасадна консервация и реставрация и ремонти на покриви.

**13. Подробен устройствен план и застрояване и статут на територията:**

Предвиденият в инвестиционния проект ремонт на декоративния корниз не променя и отговаря на предвижданията на подробния устройствен план и е в съответствие с изискванията на действащата нормативна уредба.

Сградата, върху която ще осъществяват ремонтните дейности попада в обхвата на територия с културно-историческо наследство със статут на групов паметник на културата – „Зона на исторически развилия се обществен градски център” /А-1/, ІІ част, гр.9 в гр. София, деклариран с писмо № 4469/22.08.1986 г. на НИПК, и съгласно §12, ал.1 от ЗКН територията запазва статута си и е групова недвижима културна ценност.

**14. Категория на строежа:** съгласно чл.137 от ЗУТ и Наредба №1/30.07.2003г на МРРБ за номенклатурата на видовете строежи:

Строежът представлява „Ремонт на декоративен корниз на фасади от страна на ул. „6-ти септември”, ул. „Иван Вазов“ и ул.“Георги Сава Раковски“, на съществуваща административна сграда с идентификатор 68134.100.262.3, в п-л За стопанско управление и БДЖ,(УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3” и съгласно чл.137, ал.1. т.1, б. «м» от ЗУТ и чл.2, ал.12 от Наредба №1/30.07.3003г. обектът е от ПЪРВА КАТЕГОРИЯ.

**15. Проекти:** Възложителят разполага с изготвен инвестиционен работен проект за „Ремонт на декоративен корниз на фасади от страна на ул. „6-ти септември”, ул. „Иван Вазов“ и ул.“Георги Сава Раковски“, на съществуваща административна сграда с идентификатор 68134.100.262.3, в п-л За стопанско управление и БДЖ,(УПИ За стопанско управление и БДЖ) кв.464, м. „Главен градски център – Зони Г-8 и Г-10”, по плана на София, район Средец, административен адрес: ул. „Иван Вазов” № 3”, който е съгласуван от Министерство на културата, за което Възложителя е уведомен с писмо изх. № ЗЗ-НН-230/01.03.2018 г.

Проектната документация отговаря на Наредба № 4/21.12.2016 г. за обхвата и съдържанието на документации за извършване на консервационно – реставрационни дейности на недвижими културни ценности. Описани са патологиите и причините за появата им. Предвидените дейности по възстановяването (КРР) на декоративния корниз съответстват на статута на НКЦ и на принципите на опазването й.

Всички проектни части са съгласувани помежду си с проектантите по съответните части.

Обхватът и съдържанието на инвестиционния проект са достатъчни за извършване на строителните и монтажни работи.

Всяка отделна част на проектите е съгласувана с останалите части на проекта и съответства на съществените изисквания към обекта.

Налице е пълнота и окомплектованост на проектната документация, разработена е в необходимите части от квалифицирани проектанти.

а) Част Архитектурна – окомплектована и съгласувана проектна документация съгласно изискванията на наредба № 4.

б) Част Конструкции - окомплектована и съгласувана проектна документация съгласно изискванията на наредба № 4.

в) Част Технология - окомплектована и съгласувана проектна документация съгласно изискванията на наредба № 4.

г) Част „Геодезия” – не подлежи на съгласуване и не е внасяна за съгласуване;

д) Част „ПОИС” - окомплектована и съгласувана проектна документация съгласно изискванията на наредба № 4.

е) Част „Сметна документация” - окомплектована и съгласувана проектна документация съгласно изискванията на наредба № 4.

На Изпълнителя ще бъде предоставен от Възложителя пълен комплект с всички части на проекта за изпълнение на строителните дейности под авторския надзор на проектанта. Всички части на проекта са защитени от Закона за авторското право.

**16.** Съобразяване с изискванията на чл.169 от ЗУТ;

Строежът е проектиран и е необходимо да бъде поддържан в съответствие с изискванията на нормативните актове и техническите спецификации за:

- Носимоспособност, устойчивост и дълготрайност на строителните конструкции и на земната основа при експлоатационни и сеизмични натоварвания: не са необходими мерки за укрепване на конструктивни елементи на сградата, в резултат от предвижданите в проекта мероприятия.

- Пожарна безопасност на строежа: при спазване на условията от част ПОИС.

- Опазване на здравето и живота на хората: при спазване на условията от част ПОИС.

- Опазване на околната среда по време на строителството и на ползването на строежа, включително защита от шум:

Строежът е извън обхвата на разпоредбите на чл. 81 от ЗООС, който третира екологичната оценка и оценка на въздействието върху околната среда на планове, програми и инвестиционни предложения за строителство, при чието осъществяване са възможни значителни въздействия върху околната среда.

С изпълнението на проекта не се допуска нарушаване и ползване на подпочвени води и водни обекти, нарушаване на земните недра, нарушаване на биологичното разнообразие, замърсяване на атмосферния въздух, разрушаване на почвата извън обхвата на ПУП.

По време на строителството да бъдат взети необходимите мерки за запазване от повреди на елементите на околното пространство (проводи, съоръжения, тротоари, бордюри, настилки, стълбове, декоративни дървета, огради и др.)

**17.** Влаганите строителни продукти да са оценени за съответствие със съществените изисквания към строежа.

**18.** Специфични изисквания по специфични нормативни актове за обекта.

В състава на екипа по изпълнението на СМР, Изпълнителят включва лице, вписано в регистъра по чл. 165 от ЗКН.

**19.** Преди започване на дейностите по изпълнение на поръчката и на основание чл.156б, ал.1 от ЗУТ Изпълнителят изготвя за сметка на Възложителя „План за управление на строителните отпадъци” и „План за безопасност и здраве”, които се внасят от Възложителя в общината за одобрение. След получено одобрение от общината на внесените планове, изпълнението на СМР започва с подписване на протокол за откриване на строителна площадка /Обр. 2/.

**20.** Преди започване на дейностите по изпълнение на поръчката изпълнителят внася за сметка на Възложителя в съответната администрация дължимата такса за тротоарно право съгласно определения от него срок за изпълнението на СМР и при условията на Наредба за определяне и администриране на местни такси и цени на услуги, предоставяни от Столична община. В случай, че изпълнението на СМР продължи по вина на Изпълнителя и след посочения от него срок в предложението му, разходите за заплащане на тротоарно право са за негова сметка.

**21.** При изпълнението на ремонтните работи изпълнителят следва да спазва изискванията на относимата към предмета на поръчката нормативна уредба, както и изисквания, без които би било невъзможно приемането на изпълнението на ремонта от страна на правоимащите органи.

**22.** Строително-монтажните дейности следва да се извършват при подходящи метеорологични условия. При неподходящи метеорологични условия или условия възпрепятстващи извършването на ремонта, работата се спира и се съставят двустранни протоколи. Срокът за изпълнение на СМР по договор се удължава с времето, през което работата е спряна, съгласно двустранните протоколи.

**23.** Поетапното приемане на извършените и отговарящи на условията на Възложителя СМР се извършва с приемо-предавателни протоколи, подписани от Изпълнителя, от Възложителя и от лицето, упражняващо авторски надзор.

**24.** Всички влагани строителни материали, детайли и компоненти трябва да отговарят на българските и/или европейските стандарти за екологична чистота, енергийна ефективност, хигиенни норми, електро, пожаро и техническа безопасност.

**25.** Основните строителни материали да бъдат придружени със сертификати за произход и качество или с „Декларация за съответствие на строителния продукт”.

**26.** При приключване на ремонтните работи изпълнителят изготвя екзекутивна документация, която предава при приемането на обекта от Възложителя, със съставянето на Констативен акт /Обр.15/. Екзекутивната документация се заверява от Възложителя /членове на назначената приемателна комисия/, изпълнителя и лицето упражняващо авторски надзор.

**27.** На основание чл. 83а, ал.2, във връзка с ал.1 от Закона за културното наследство /ЗКН/ приемането на обекта се извършва от комисия, назначена със заповед от министъра на културата или оправомощено от него длъжностно лице.

**28. Количество или обем:**

|  |  |  |  |  |  |
| --- | --- | --- | --- | --- | --- |
| **№ по ред** | **Вид СМР** | **Ед.**  **мярка** | **Количество по ул. „6-ти септември”** | **Количество по ул. „Иван Вазов”** | **Количество по ул. „Георги С. Раковски”** |
| **1** | **2** | **3** | **4** | **5** | **6** |
| **1. ДЕЙНОСТИ ПО ДЕМОНТАЖ, ПОЧИСТВАНЕ И УКРЕПВАНЕ** | | | | | |
| 1.1. | демонтаж улуци | м | 12,30 | 80,00 | 22,00 |
| 1.2. | демонтаж водосточни тръби | м | 16,80 | 112,50 | 0 |
| 1.3. | демонтаж водосточно казанче | брой | 1,00 | 0 | 0 |
| 1.4. | демонтаж ламаринени обшивки и монтажните скари под тях | м2 | 13,90 | 91,56 | 23,00 |
| 1.5. | демонтаж стоящ улук | м | 34,20 | 0 | 0 |
| 1.6. | сваляне рушащи се слоеве мазилка и бои | м2 | 12,10 | 0 | 0 |
| 1.7. | сваляне стара мазилка от грубо изпълнени профили на корниз | м2 | 9,20 | 54,50 | 16,80 |
| 1.8. | укрепване на мазилката в участъците на разрушения, премахванията и обработка с грунд на основата | м2 | 12,10 | 0 | 0 |
| 1.9. | пробиване дупки в надзид за прокарване водосточни тръби | брой | 1,00 | 6,00 | 0 |
| 1.10. | почистване от замърсявания и натичания по корниза | м2 | 4,40 | 0 |
| 1.11. | възстановяване на арм. бетонов пояс/ вкл. разкриване до здрава основа, грундиране и обмазване/. | м2 | 2,10 | 0 | 0 |
| 1.12. | събиране, натоварване и извозване на строителни отпадъци до депо, вкл.такси | м3 | 8,69 | 14,08 | 3,27 |
|  | | |  | | |

|  |  |  |  |  |  |
| --- | --- | --- | --- | --- | --- |
| **2. ИЗМАЗВАНЕ КОРНИЗ** | | | | | |
| 2.1. | запълване на разрушените участъци от мазилката, вкл. обработка на основата с укрепващ грунд. | м2 | 12,10 | 0 | 0 |
| 2.2. | измазване с шаблон, вкл.монтаж и демонтаж мастари и изработка на шаблон и шейна за измазване корниз, вкл. обработка на основата с укрепващ грунд. | м | 27,90 | 84,60 | 40,00 |
| 2.3. | възстановяване на междините, останали от мастарите с оформяне ръб | м | 27,90 | 84,60 | 40,00 |
| 2.4. | оформяне дупки за В.Т. по видимите страни | брой | 1,00 | 6,00 | 0 |

|  |  |  |  |  |  |
| --- | --- | --- | --- | --- | --- |
| 2 | събиране, натоварване и извозване на строителни отпадъци до депо, вкл.такси | м3 | 1,00 | 1,00 | 1,00 |

|  |  |  |  |  |  |
| --- | --- | --- | --- | --- | --- |
| **3. ЛАМАРИНЕНИ ОБШИВКИ И ЕЛЕМЕНТИ ОТ ОТВОДНИТЕЛНАТА СИСТЕМА** | | | | | |
| 3.1. | МОНТАЖ НА ОСНОВА ЗА ЛАМАРИНЕНИ ОБШИВКИ | | | | |
| 3.1.1. | доставка, заготовка и монтаж на дървена скара | м2 | 7,00 | 56,00 | 15,60 |
| 3.1.2. | доставка, заготовка и монтаж на платна от хидрофобен шперплат 2/2,1см. | м2 | 10,90 | 64,00 | 17,00 |
| 3.2. | ПОВДИГАНЕ НИВОТО НА УЛУЦИТЕ | | | | |
| 3.2.1. | разкриване на редове керемиди | м2 | 3,80 | 80,00 | 22,00 |
| 3.2.2. | разкриване на капаци керемиди | м | 1,20 | 1,20 | 0 |
| 3.2.3. | доставка, заготовка и монтаж допълнителна монтажна скара от профил 7/7см. | м | 10,20 | 96,00 | 24,00 |
| 3.2.4. | доставка, заготовка и монтаж платна от хидрофобен шперплат 2/2,1см. за основа на ламаринените обшивки. | м2 | 8,40 | 100,00 | 23,00 |
| 3.3. | доставка, заготовка и монтаж ламаринена обшивка | м2 | 54,50 | 209,00 | 56,50 |
| 3.4. | доставка, заготовка и монтаж на паропропусклива мембрана | м2 | 54,50 | 209,00 | 56,00 |
| 3.5. | доставка, заготовка и монтаж на стоящ улук | м | 36,40 | 0 | 0 |
| 3.6. | доставка, заготовка и монтаж на безшевни улуци 6 инча | м | 26,90 | 80,00 | 20,00 |
| 3.7. | доставка и смяна на воронка от стоящ улук | брой | 2,00 | 0 | 0 |
| 3.8. | доставка, заготовка и монтаж водосточни тръби | м | 16,80 | 112,50 | 0 |
| 3.9. | събиране, натоварване и извозване на строителни отпадъци до депо, вкл.такси | м3 | 1,00 | 2,00 | 1,00 |

|  |  |  |  |  |  |
| --- | --- | --- | --- | --- | --- |
| **4. БОЯДЖИЙСКИ РАБОТИ** | | | | | |
| 4.1 | полагане грунд за основa на боя | м2 | 40 | 68 | 17 |
| 4.2 | боядисване две ръце фасадна акрилна боя | м2 | 40 | 68 | 17 |
| 4.3 | събиране, натоварване и извозване на строителни отпадъци до депо, вкл.такси | м3 | 1 | 1 | 1 |

**5. ПОИС – ФАСАДНО СКЕЛЕ**

|  |  |  |  |  |  |
| --- | --- | --- | --- | --- | --- |
| 5.1. | Доставка, монтаж и демонтаж на стационарно скеле | м2 | 800,00 | 1400 | 390 |
| 5.2. | Доставка, монтаж и демонтаж на предпазна мрежа върху фасадно скеле | м2 | 800,00 | 1400 | 390 |
| 5.3. | Доставка, монтаж и демонтаж на предпазна повърхност от плътен удароустойчив материал (кофражни платна или шперплат) | м2 | 50,00 | 80 | 22 |

**29.** **Срок за извършване на ремонтните дейности** – до 120 календарни дни, считано от откриване на строителната площадка с подписване на Протокол /Обр.2/. Срокът за изпълнение отразява цялостния общ срок в календарни дни за приключване на пълния обем ремонтни дейности. Участникът трябва да предложи реален срок на изпълнение в съответствие с нормалната практика за изпълнение на подобни обекти и в съответствие с ресурса, с който разполага. Кандидат, предложил нереален срок за изпълнение ще се отстранява от участие.

Към техническото си предложение участникът трябва да представи график за изпълнение на работата, който да съдържа описание на организацията на работата и последователността на извършване на дейностите, съобразени с предложения срок за изпълнение, нуждите и целите на поръчката и ресурсите на участника.

**30.** **Гаранционни срокове.**

Гаранционните срокове на изпълнените видове СМР, /съгласно чл. 160, ал. 4 от ЗУТ не могат да бъдат по-малки от посочените в чл. 20, ал. 4, т. 4 / от Наредба № 2/2003 г. за въвеждане в експлоатация на строежи в РБългария и минимални гаранционни срокове за изпълнени СМР, съоръжения и строителни обекти/ т.е. не могат да бъдат по - малки от 5 години, считано от датата на приемането на СМР по чл.83а от ЗКН. Изпълнителят носи пълна отговорност за изпълнените СМР до изтичане на гаранционните срокове.